CELEX: 62016CN0227
Language: ro
Date: 2016-04-22 00:00:00
Title: Cauza C-227/16: Cerere de decizie preliminară introdusă de Gerechtshof Arnhem-Leeuwarden, zittingsplaats Arnhem (Țările de Jos) la 22 aprilie 2016 – Jan Theodorus Arts/Veevoederbedrijf Alpuro BV

1.8.2016   
            
            
               RO
            
            
               Jurnalul Oficial al Uniunii Europene
            
            
               C 279/10
            
         Cerere de decizie preliminară introdusă de Gerechtshof Arnhem-Leeuwarden, zittingsplaats Arnhem (Țările de Jos) la 22 aprilie 2016 – Jan Theodorus Arts/Veevoederbedrijf Alpuro BV
   (Cauza C-227/16)
   (2016/C 279/15)
   Limba de procedură: neerlandeza
   
      Instanța de trimitere
   
   Gerechtshof Arnhem-Leeuwarden, zittingsplaats Arnhem
   
      Părțile din procedura principală
   
   
      Reclamant: Jan Theodorus Arts
   
      Pârâtă: Veevoederbedrijf Alpuro BV
   
      Întrebările preliminare
   
   
               1)
            
            
               Având în vedere obiectivele Regulamentului (CE) nr. 73/2009 (1) al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, în special garantarea unui nivel de viață echitabil pentru agricultori prin intermediul unui ajutor direct de venit precum și a promovării sănătății umane și animale, a mediului și a bunăstării animalelor, rezultă că sunt valide clauzele din cadrul unui contract încheiat între o întreprindere de îngrășare a vițeilor și o întreprindere de integrare […] din care reiese că plata unică acordată, în temeiul regulamentului, întreprinderii de îngrășare a vițeilor este cedată întreprinderii de integrare, prin deducerea din prețul datorat pentru vițeii crescuți?
            
         
               2)
            
            
               În cazul unui răspuns negativ la prima întrebare, având în vedere încălcarea obiectivelor Regulamentului nr. 73/2009, instanțele naționale au competența să modifice contractul în temeiul principiului rebus sic stantibus, în vederea eliminării în tot sau în parte a prejudiciului suferit de întreprinderea de integrare ca urmare a nulității clauzelor, în special prin reducerea prețului pentru vitele crescute?
            
         
      (1)  Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003 (JO L 30, p. 16).